5-те най-вкусни рецепти с агнешко | farmhopping блог
Пролетните празници са любимите ни празници – защото е толкова зелни, слънчеви и… вкусни! Какво по-хубаво може да има от това да събереш най-близките около масата, отрупана с най-доброто, което ни е осигурила природата през пролетта.
Свежи, хрупкави салатки, репички и пера зелен лук, топящо се в устата крехко агнешко, прясно изпечен хляб, напоен богато със сосовете от месото – ще се съгласиш с нас, че трудно може да поискаме повече. Добре, може би само чаша вино, която да допълни удоволствието от храната.
За да ти помогнем в избора на меню за празника – независимо дали Цветница, Великден или Гергьовден, сме ти подбрали едни от най-вкусните рецепти с агнешко.
Сред тях има подходящи и за абсолютно начинаещи в кухнята – така че ако това ще е първият път, когато ще приготвяш традиционното меню за празника, да нямаш повод за притеснение, но ще намериш и по-предизвикателни предложения, с които да впечатлиш гостите.
Най-лесната рецепта: печено агнешко с пресен лук и джоджен
Класика в жанра, и толкова лесна за приготвяне – печено агнешко с пресен лук и джоджен е рецепта, подходяща дори за първия ти опит в кухнята.
Единственото, от което се нуждаеш, е агнешко бутче или агнешко месо на парчета, връзка пресен лук, няколко стръка пресен джоджен, сол, черен и червен пипер. И достатъчно време – за да постигнеш онзи топящ се в устата резултат, месото трябва да се пече около 3 часа.
Виж как точно да приговиш печено агнешко с пресен лук и джоджен тук.
Любимото на всички: агнешки ребърца със зелен лук
Трудно е да не се влюбиш в рецептата на Йоли Делибозова за агнешки ребърца. Месото просто се отделя от кокала, а ароматите на зелениите, с които се е готвило – лук, джоджен и магданоз, го правят неустоимо за всички сетива.
Рецептата е изключително лесна, но винаги сполучлива – виж как да я приготвиш тук.
За по-нестандартен вкус: агнешко бутче с мед и бира
Ако търсиш как да разчупиш класиката, предлагаме ти да овкусиш агнешкото бутче с мед и бира. Комбинацията от двете ще направи месото още по-крехко и вкусно – и е просто идеално, ако го поднесеш с гарнитура от печени пресни картофки с розмарин.
Точната рецепта ще намериш тук.
Впечатли всички на масата: печен агнешки бут в глинен гювеч
Ще трябва да започнеш подготовката от предната вечер, и да вложиш малко повече усилия в готвенето, но тази рецепта на Angellove Cooking е истинско съвършенство.
Първо, агнешкото преседява в продължение на една нощ в ароматна марината с бяло вино, розмарин, мащерка, естрагон, дафинов лист, чесън, бахар, черен пипер, зехтин и сол. След това бутчето се пече в глинен гювеч, намазано със зехтин и масло, и в комбинация с картофи, пресен розмарин и мащерка. Сервира се с плънка, приготвена от свинско месо, ориз и гъби, и гарнитура от моркови, гъби и броколи.
Рецептата отнема повече време и усилия, но всички те ще ти се отблагодарят, когато сервираш ястието – богато, изкусително вкусно и неустоимо ароматно.
Виж как точно да приготвиш печен агнешки бут в глинен гювеч тук.
За експериментатори: агнешки кюфтета с ядки и моцарела
Ако за теб традициите не са това, което са, и не държиш на класическия вкус на пресен лук и джоджен, опитай тази страхотна рецепта с източен привкус от Sugarmouse.
Кюфтетата се приготвят от мляно агнешко месо, омесено със сурови орехи и кашу, гъби и моцарела, и овкусено със сушена мента, бял пипер и сол.
Може да ги запечеш на фурна или да ги изпържиш, и да сервираш със свежа зелена салата, или с традиционна гарнитура от намачкани картофи с тахан и кисело мляко, подправено с кимион и лимонов сок.
Виж пълната рецепта за агнешки кюфтета с ядки и моцарела тук.
И не забравяй – най-важното за добрите резултати на масата е качеството на продуктите, с които ще готвите.
Когато избираш пресни продукти, отгледани устойчиво, без употребата на вредни добавки, си гарантираш не само по-добър вкус, но и по-високо съдържание на ценни хранителни вещества в тях. Затова, когато пазаруваш директно от производителите на farmhopping, имаш гаранцията не само че храната ти е отгледана местно (което е много по-щадящ вариант за природата, отколкото транспортирането й от другия край на света), но и че при отглеждането й са използвани само устойчиви практики. Поръчай от тук прясно агнешко месо, свежи зеленчуци и пивко вино и се отдай на празнично настроение!
Tags Tags: агнешко, рецепти
Share '5-те най-вкусни рецепти с агнешко'
Previous Previous post: Символите на Великден: яйца, агнешко и козунаци
Next Next post: 3 стъпки за перфектно сварено яйце и здрава черупка